RĪGAS DOME

Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS

Rīgā

|  |  |
| --- | --- |
| 22.01.2025. | Nr. RD-25-4196-lē |
|  | (prot. Nr. 134, 10. §) |

**Par festivāla “Positivus” norisi Rīgā 2025. gadā**

Pamatojoties uz Pašvaldību likuma 4. panta pirmās daļas 5. punktu, 10. panta pirmās daļas 19. punktu, Rīgas domes 22.01.2025. saistošo noteikumu Nr. RD-25-319-sn “Par Rīgas valstspilsētas pašvaldības 2025. gada budžetu” 21. punktu, saskaņā ar Eiropas Komisijas 17.06.2014. Regulas Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Eiropas Komisijas Regula Nr. 651/2014), 1., 2., 4. un 12. pantā noteikto, lai sniegtu atbalstu kultūras pasākuma norisei Rīgas valstspilsētas pašvaldības administratīvajā teritorijā, Rīgas dome nolemj:

1. Atbalstīt festivāla “Positivus” norisi Rīgā 08.08.2025. un 09.08.2025.

2. Apstiprināt finansēšanas līguma projektu un pilnvarot Rīgas valstspilsētas pašvaldības aģentūras “Rīgas investīciju un tūrisma aģentūra” direktoru parakstīt finansēšanas līgumu (un citus ar to saistītos dokumentus) ar festivāla “Positivus” norises organizētāju – sabiedrību ar ierobežotu atbildību “POSITIVUS” (reģistrācijas Nr. 40003616297), apliecinot Rīgas valstspilsētas pašvaldības piekrišanu festivāla “Positivus” norisei Rīgā.

3. Piešķirt līdzfinansējumu festivāla “Positivus” norises atbalstam no Rīgas valstspilsētas pašvaldības 2025. gada budžeta programmas 01.11.00. “Rīgas valstspilsētas pašvaldības konkurētspēju, ekonomisko izaugsmi un kultūras atpazīstamību sekmējoši pasākumi” 150 000 *euro* apmērā (turpmāk – Līdzfinansējums), kas veido 8,57 % no festivāla “Positivus” kopējās tāmes.

4. Noteikt, ka Rīgas valstspilsētas pašvaldības aģentūra “Rīgas investīciju un tūrisma aģentūra” uz Līdzfinansējuma piešķiršanas brīdi (finansēšanas līguma noslēgšanas brīdi) izvērtēs, vai sabiedrība ar ierobežotu atbildību “POSITIVUS” atbilst visiem finansēšanas līgumā ietvertajiem nosacījumiem, tai skaitā nosacījumiem, kas izriet no Eiropas Komisijas Regulas Nr. 651/2014.

5. Noteikt, ka Līdzfinansējums tiks piešķirts pēc lēmuma 4. punktā paredzētās pārbaudes.

6. Noteikt, ka Rīgas valstspilsētas pašvaldības aģentūra “Rīgas investīciju un tūrisma aģentūra” nodrošina Līdzfinansējuma izlietošanas uzraudzību saskaņā ar Eiropas Komisijas Regulas Nr. 651/2014 12. panta noteikumiem, kā arī nodrošina Līdzfinansējuma piešķiršanas dokumentu glabāšanu 10 gadus no Līdzfinansējuma piešķiršanas brīža.

7. Noteikt, ka finansēšanas līguma 3.1. un 3.3.2. apakšpunktā paredzēto Līdzfinansējuma piešķiršanas nosacījumu pārkāpšanas gadījumā Rīgas valstspilsētas pašvaldības aģentūra “Rīgas investīciju un tūrisma aģentūra” ir atbildīga par nelikumīga Līdzfinansējuma atgūšanu, ievērojot finansēšanas līgumā paredzētos noteikumus.

8. Uzdot Rīgas valstspilsētas pašvaldības Centrālās administrācijas Komunikācijas pārvaldei publicēt lēmumu Rīgas valstspilsētas pašvaldības oficiālajā tīmekļvietnē www.riga.lv un Rīgas valstspilsētas pašvaldības aģentūrai “Rīgas investīciju un tūrisma aģentūra” – tīmekļvietnē www.liveriga.com.

9. Rīgas valstspilsētas pašvaldības aģentūra “Rīgas investīciju un tūrisma aģentūra” un Rīgas valstspilsētas pašvaldības Finanšu departaments atbilstoši savai kompetencei ir atbildīgi par lēmuma izpildi.

10. Lēmums stājas spēkā vienlaikus ar Rīgas domes 22.01.2025. saistošo noteikumu Nr. RD-25-319-sn “Par Rīgas valstspilsētas pašvaldības 2025. gada budžetu” stāšanos spēkā.

|  |  |
| --- | --- |
| Rīgas domes priekšsēdētājs | V. Ķirsis |

Bikovs 29600597